section_heading: Prirodne odlike
paragraph_text: Jezero Elmenteita se nalazi na 1670 m nadmorske visine i ima površinu od oko 18&nbsp;km². Većinom je jako plitko (< 1 m dubine) i okruženo je blatištima tijekom sezona suša. Davno, u vrijeme pleistocena i ranog holocena, jezero Elmenteita je s jezerom Nakuru tvorilo jedno veliko i manje slano jezero. O tomu svjedoče mnogi nalazi u sedimentima između ova dva jezera.